ભૂજળ જાણકારોની આ મહેનત આજે રંગ લાવી છે અને આ છ ગામોમાં પાણીના સ્ત્રો ઉપલબ્ધ બન્યાં છે. નવાઘરાં ગામનાં ચંપાબહેન ડામોર કહે છે, “હવે અમારે વહેલા પાંચ વાગ્યે ઊઠીને પાણી ભરવા નથી જવું પડતું. ઘરમાં પાસે જ પાણીનો બોર બનાવી શક્યા છીએ. સારી જમીનમાં ઘર માટે મકાઈ-ઘઉં વાવીએ છીએ. છોકરાંના ભણતરનો ખર્ચ કાઢવા બાકીની જમીનમાં દિવેલા, વરિયાળી, ચણા, કપાસ, તુવેર, અડદ જેવા રોકડિયા પાક વાવતા થયા છીએ. શાકભાજી વાવીને વેચીએ છીએ. આ બધું માત્ર ભૂજળ જાણકારોના કારણે શક્ય બન્યું. તેમણે પાણીની કિંમત સમજાવી છે.”